漢 丞 相 安 國 侯 王 陵 之 母 也。陵﹐始 為 縣 邑 豪﹐高 祖 微 時 兄 事 陵。及 高 祖 起 沛﹐陵 亦 聚 黨 數 千﹐以 兵 屬 漢 王。
項 羽 與 漢 為 敵 國﹐得 陵 母﹐置 軍 中。陵 使 至 則 東 嚮 坐 陵 母﹐欲 以 招 陵。陵 母 既 而 私 送 使 者 泣 曰﹕「為 老 妾 語 陵﹐善 事 漢 王。漢 王 長 者﹐無 以 老 妾 故﹐懷 二 心。言 妾 已 死 也。」乃 伏 劍 而 死﹐以 固 勉 陵。項 羽 怒 烹 之﹐陵 志 益 感﹐終 與 高 祖 定 天 下﹐位 至 丞 相﹐ 封 候﹐傳 爵 五 世。君 子 謂﹕「王 陵 母 能 棄 身 立 義﹐以 成 其 子。」詩 云﹕「我 躬 不 閱﹐遑 恤 我 後。」終 身 之 仁 也。陵 母 之 仁 及 五 世 矣。